ליא קניג

ליא קניג, [[2012]]
ליא קניג, [[2013]]
שלט הכניסה לרחוב ליא קניג שטולפר ליד [[תיאטרון גבעתיים, 2020]]
לִיַא (לאה) קֶנִיג-שְׁטוֹלְפֶּר (נולדה ב-30 בנובמבר 1929, כ"ז בחשוון ה'תר"ץ, לודז', פולין) היא שחקנית תיאטרון, קולנוע וטלוויזיה ישראלית. כלת פרס ישראל לתיאטרון לשנת 1987 וכלת פרס התיאטרון הישראלי לשנת 1998. מכונה בפי רבים "הגברת הראשונה של התיאטרון הישראלי".<ref></ref>

== ביוגרפיה ==
נולדה בשם לאה קניג בעיר לודז' שבפולין, להורים שחקנים. אמה, דינה קניג, הייתה שחקנית מוערכת בפולין וברומניה; אביה, אוסקר יוסף קאמיין, ודודה היו חברי הלהקה הווילנאית ("די ווילנער טרופע"). במהלך תקופת השואה במלחמת העולם השנייה, חיו ליא ואמה בצ'רנוביץ שבאוקראינה ובבסרביה שבמולדובה, ולאחר מכן נמלטו לתוככי ברית המועצות, לאזור אוזבקיסטן הסובייטית. אביה אוסקר יוסף קמיין נשאר עם להקתו בפולין במהלך תקופת השואה, ונפטר ממחלה בשנת 1942. לאחר מכן, אמה התחתנה בשנית עם השחקן יצחק חוויס, יליד סרביה.

לאחר מלחמת העולם השנייה, בדרכם מערבה, השתקעה המשפחה ברומניה. בניגוד לרצון אמהּ, קניג החלה ללמוד משחק באקדמיה לאמנות שבבוקרשט, והחלה להופיע עוד מגיל צעיר בתיאטרון היהודי בעיר. היא הופיעה במגוון רחב של הצגות ונודעה ביותר בעת שגילמה את דמותה של אנה פרנק (במחזה שנכתב על ידי פרנסס גודריץ', שזכתה בפרס פוליצר על כתיבתה, ובבימויו של ג'ינל תאודורסקו). לרגל יום השואה הבינלאומי, שחל ב-27 בינואר 2022, פורסם תיעוד מההצגה, על ידי הארכיון המרכזי לתולדות העם היהודי של הספרייה הלאומית<ref name=":0" />.

===פעילותה האומנותית בישראל===
בשנת 1961, קניג עלתה לישראל, יחד עם בעלה צבי שטולפר, שחקן ובמאי שורד שואה מטרנסניסטריה. בהשפעת אימה המנוחה שלא זכתה לעלות ארצה, ויתרה קניג על השתלבות ככוכבת בתיאטרון היידי והחלה ללמוד עברית. לאחר שסיימה לימודי עברית באולפן, התקבלה כשחקנית בתיאטרון הלאומי "הבימה". בשנת 1962 הופיעה לראשונה על הבמה העברית במחזה "אדון פונטילה ומאטי משרתו" בבימוי שמואל בונים. במהרה החלה לבלוט בשלל תפקידים ראשיים ב"הבימה", במחזות קלאסיים ובמחזות ישראלים מודרניים.

בין תפקידיה הרבים בתיאטרון, לרוב תפקידים ראשיים, ניתן למנות את: תפקידה ב"הכתובה", מירל'ה ב"מירל'ה אפרת", קוראז' ב"אמא קוראז'", האם ב"חתונת הדמים", פילומנה ב"פילומנה", קלייר זכאנסיאן ב"ביקור הגברת הזקנה", שרציה ב"הלוויה חורפית", הקשישה ב"הכיסאות", האם ב"מדריך למטייל בוורשה", אופל ב"אוהבים את אופל", אבי ברוסטר ב"רעל ותחרה", לביבה ב"מלאכת החיים", דייזי ב"הנהג של מיס דייזי", "סונטת סתיו", לוסיל ב"מועדון האלמנות העליזות", רוזה ב"כל החיים לפניו", תולבריינה ב"מוריס שימל", קיי ב"משהו טוב", ג'ני ב"מה עושים עם ג'ני?", אולגה ב"שלוש אחיות", שושנה ב"מקווה", גולדי ב"זאקופנה שלי", ואנדה ב"פולין ארץ ירוקה", פרומה ב"מניין נשים" ועדה ב"מרציפנים". כמו כן, שיחקה ב"פתאום הגיע סתיו" עם תומר שרון. בנוסף, כיכבה גם בהצגות היחיד "כוכבים ללא שמיים" ו"אוסקר ודודה רוזה". קניג גם כיכבה לצד בעלה צבי שטולפר בסדרת המערכונים ביידיש "זוג מהשמיים", אותם כתב, והעלתה מספר ערבי יחיד ביידיש. היא גם שיחקה בסדרת הדרמה "אהבה בשלכת" בערוץ 1.<ref></ref>

קניג היא נשיאת הכבוד של התיאטרון הארצי לילדים ונוער על שם סמי לוי.
===חיים אישיים===
קניג הייתה נשואה לשחקן והבמאי צבי שטולפר עד מותו ב-1998. השניים בחרו שלא להביא ילדים לעולם. קניג ושטולפר היו נשואים במשך כ-50 שנה, ואף שיחקו יחדיו במספר מופעים.

היא מתגוררת בגבעתיים. בבחירות למועצת העיר גבעתיים בשנת 2018 שובצה במקום ה-17 ברשימתו של רן קוניק.

קניג דוברת 7 שפות: יידיש, פולנית, רומנית, עברית, גרמנית, רוסית ואנגלית.

==פרסים והוקרה==
* 1957 – פרס עבור משחקה ב"אנה פרנק" - ברומניה.
* 1962 – פרס יוסף קלוזנר - על התפקיד אווה ב"בראשית" מאת אהרן מגד.
* 1987 – פרס ישראל לתיאטרון.
* 1998 – פרס התיאטרון הישראלי על מפעל חיים.
* 2008 – תואר דוקטור לשם כבוד מטעם אוניברסיטת תל אביב. בנימוקים להענקתו, צוין כי התואר ניתן לה .
* 2010 – תואר דוקטור לשם כבוד מאוניברסיטת בר-אילן.
* 2012 – פרס א.מ.ת בקטגוריה תרבות ואמנות בתחום תיאטרון.
* 2017 – פרס הרשות הלאומית לתרבות היידיש לשנת תשע"ז.
*2018 – נבחרה קניג על ידי ועדת השרים לענייני סמלים וטקסים להדליק משואה בטקס הדלקת המשואות לציון 70 שנה להקמת מדינת ישראל (לצד השחקן זאב רווח).
*2020 – נקרא על שמה הרחוב המוביל לתיאטרון גבעתיים בגבעתיים (קיים רחוב נוסף על שמה בעיר חולון).
*2020 – אות כבוד מטעם שגרירות רומניה.
*2023 – תואר דוקטור לשם כבוד מטעם המרכז האקדמי פרס.
*2024 — תואר דוקטור לשם כבוד מהאוניברסיטה העברית.

== הצגות בהשתתפותה (רשימה חלקית) ==

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!במאי
|-
| rowspan="2" |2018
|המועדון לספרות יפה של הגברת ינקלובה
| הגברת ינקלובה
|גלעד אמיליו שנקר
|-
|העדות
|
|עמיחי גרינברג
|-
|2016
|קמטי צחוק
|האנה
|פיני עדן
|-
|2015
|צילי
|קול
|עמוס גיתאי
|-
|2014
|המסע של האנה
|גרטרוד
|יוליה פון היינץ
|-
|2007
|מלך של קבצנים
|ציפה לאה
|אורי פסטר
|-
|2001
|שישה מיליון רסיסים
|פולה
|ציפי טרופה
|-
|1999
|קדוש
|אלישבע
|עמוס גיתאי
|-
|1997
|אנסטסיה
|הקיסרית מריה פיודורובנה (דיבוב)
|נינה אמיר
|-
|1995
|זכרון דברים
|סטיפנה
|עמוס גיתאי
|-
|1979
|אל תשאלי אם אני אוהב
|האם
|ברברה נובל
|-
|1976
|לופו בניו יורק
|אמא של עמוס
|בועז דוידזון
|-
|1972
|שתי דפיקות לב
|סוניה
|שמואל אימברמן
|-
| rowspan="2" |1971
|כץ וקרסו
|פניה כץ
| rowspan="3" |מנחם גולן
|-
|מלכת הכביש
|לאה
|-
|1970
|לופו
|אמא של עמוס
|}

=== טלוויזיה ===
{| class="wikitable"
!שנה
!סדרה
!תפקיד
!ערוץ שידור
!במאי
|-
|2020
|להישאר במשחק
|בתפקיד עצמה
| rowspan="2" |כאן 11
|יובל ברגר
|-
|2019
|אבא משתדל
|יהודית
|עודד דוידוף
|-
| rowspan="2" |2015
|שטיסל (העונה השנייה)
|מלכה שטיסל
|Yes הטלוויזיה בלוויין
| אלון זינגמן
|-
|משפחה שולטת
|בתפקיד עצמה
|ערוץ הילדים
|רובי דואניאס
|-
|2010
|טקסי דרייבר
|בתפקיד עצמה
|Yes הטלוויזיה בלוויין
|איתן ענר
|-
|2005
|המערכת
|סבתא של אלון
|ערוץ לוגי
|רועי פלורנטין, מיכל חגי
|-
|2003–2004
|אהבה בשלכת
|חנה רבינוביץ'
| rowspan="2" |הערוץ הראשון
|יוחנן ולר
|-
|2003
|צימרים
|הניה
|חיים רינסקי
|-
|2000–2001
|הנימנומים
|ציפור (קול בלבד)
| rowspan="2" |ערוץ 2
|מייקל זוקר
|-
|1999–2004
|שמש
|אמא של שמש
|רובי דואניאס, יואב צפיר
|-
|1995
|סבתא בישלה דייסה חלק א, וב
|סבתות שונות
|קלטות ילדים
|רחל שיין ארגמן ועדי בינימינוב
|-
|1987–1989
|פרפר נחמד
|סבתא לאה
| rowspan="2" |ערוץ 23
|יעל גרף
|-
|1985
|רחוב סומסום
|סבתא של מיקי
|מוטי אבירם, דב נתיב
|-
|1971
|חדווה ושלומיק
|אריקה קרקובר
|הערוץ הראשון
|שמואל אימברמן
|}

==לקריאה נוספת==
* יניב שמעון גולדברג, [https://www.biupress.co.il/index.php?dir=site&page=catalog&op=item&cs=2265 בימת חייה - שיחות עם השחקנית ליא קניג על תיאטרון וביוגרפיה], הוצאת אוניברסיטת בר-אילן, 2022.

== קישורים חיצוניים ==

* [https://web.archive.org/web/20110713192819/http://www.leakoenig-stolper.com/ ליא קניג - כלת פרס ישראל] - אתר הבית של השחקנית
* 
* 
* 
* 
* 
* 
* גיל ריבה, [http://old.reshet.tv/Shows/Gil_Riva/videomarklist,184282/ ליא קניג פותחת את הלב], באתר רשת 
* 
* [https://www.youtube.com/watch?v=AD2Jt6UoAog הבימה מערכה שנייה - ליא קניג], בערוץ היוטיוב של הטלוויזיה החינוכית
* 
* נחום מוכיח, [http://www.habama.co.il/Pages/Description.aspx?Subj=4&Area=1&ArticleId=19371 בין ליא השחקנית לליא האדם], באתר "הבמה", 27 בפברואר 2013
* יעקב בר-און, [http://www.habama.co.il/Pages/Description.aspx?Subj=1&Area=1&ArticleId=20247 ליא קניג: כוח טבע שאינו מתכלה], באתר "הבמה", 26 ביוני 2013
* 
* 
* 
* [https://www.youtube.com/watch?v=Birq8R8EHEQ חותם אישי: ליא קניג], בערוץ היוטיוב של הטלוויזיה החינוכית
* 
* 
* 
* 
* 
* 
* 
* 
* [https://www.youtube.com/watch?v=NRITX6_yLrs סרט על ליא קניג] בערוץ היוטיוב של יד ושם
* 

==הערות שוליים==

קטגוריה:זוכות פרס א.מ.ת.
קטגוריה:זוכות פרס התיאטרון הישראלי: מפעל חיים
קטגוריה:זוכות פרס ישראל לתיאטרון
קטגוריה:זוכי פרס א.מ.ת.
קטגוריה:זוכי פרס התיאטרון הישראלי: מפעל חיים
קטגוריה:זוכי פרס ישראל לתיאטרון
קטגוריה:זוכי פרס משה הלוי
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:ישראליות ילידות פולין
קטגוריה:ישראלים ילידי פולין
קטגוריה:מקבלות תואר דוקטור לשם כבוד מאוניברסיטת בר-אילן
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:מקבלות תואר דוקטור לשם כבוד מאוניברסיטת תל אביב
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:משיאי משואה ביום העצמאות: 2018
קטגוריה:עולות בשנות ה-1960
קטגוריה:עולים בשנות ה-1960
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקניות קולנוע חרדי
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:אל-הוריות ישראליות
קטגוריה:אל-הוריים ישראלים
קטגוריה:ישראליות שנולדו ב-1929
קטגוריה:ישראלים שנולדו ב-1929